  Виталий Пронин Таяз шутэтскон нуналъёсы Россиын пусъё Егитъёслэсь нуналзэс. Соин сэрен шаерамы радъяськозы уно пӧртэм ужрадъёс.Ижын шулдыръяськонъёс удмуртарняе, 23-тӥ инвожое, ик кутскозы. М. Горький нимо гужем паркын усьтӥськоз фонтан. Со сяна, татысь сцена вылын шутэтскон нуналъёслы быдэ радъяське концерт. Пукто -шаерысьтымы коллективъёс, эктӥсьёс-кырӟасьёс. Кызьы шуиз лулчеберетъя но туризмъя министрлэсь ужзэ быдэсъясь В. Соловьёв, шаерамы туж трос коллективъёс, нош асьсэзыс возьматыны интызы ӧвӧл. Та парк ӵапак таӵе инты луиз.Егитъёслэн нуналазы бадӟым саклык висъямын таза улонлы но спортэн эшъяськонлы. Озьы котькуд мылкыд карись быгатоз волейболэн шудыны, йогаен вырыны, мугорзэ куасалляны. Дышем сямен Ижын ортчозы на выль кенъёслэн марафонзы, егитъёс пӧртэм буёлъёсын пазяськозы. Ӝытсэ луозы концертъёс. Вераны кулэ, та праздникез Ижлэн пӧртэм сэрегъёсаз пусъё ке но, валтӥсь ужрадъёс луозы Шор площадьын, Иж тымет дурын но К. Герд нимо но Суредан искусствоосъя музейёслэн азбаръёсазы.Озьы ик егитъёслы ёросъёсын но кузьым дасямын. Вавожын, Балезиноын радъяськозы концертъёс. Дэбесын - туристъёслэн но бардъёслэн фестивальзы, Каракулиноын - пиос куспын вожвылъяськон, со сяна, котыр ласянь адӟем карымон егитъёс коньдон  кузьымен пусъемын луозы. Грах ёросысь егитъёс люкаськозы котырес ӝӧк сьӧры, Воткинскын ГТО сётозы. Нош Кияса ёросын лыдӟозы комсомолецъёслэсь гожтэтсэс. 1973-тӥ арын соос вуоно егитъёслы сӥзён кельтӥллям. 16+ 24-тӥ инвожое 7.00-22.00 часъёсы - Шор площадьын «Праздничной» базар8.00-10.30 часъёсы - Шор площадьын йогаен вырон9.00-16.00 часъёсы - Иж тымет дурысь пляжын волейболэн шудон10.00 часын - С. Кировлэн парказ «Финтеслэн нуналыз»10.00 часын - Вормонлы сӥзем скверын нылпи коляскаослэн парадзы13.00 часын - зоопаркын концерт. 25-тӥ инвожое 9.00-16.00 часъёсы -  Иж тымет дурысь пляжын волейболэн шудон11.00-22.00 часъёсы - Суредаськон искусствоосъя элькун музейлэн азбараз «Усьтэм кар» фестиваль. Кырӟась егитъёслэн концертсы.11.00-15.00 часъёсы - Шор площадьын усыкмытӥсь суретъёслы пумит акция.12.00-16.00 часъёсы - Горький нимо садын выль кенъёслэн ӵошатсконзы.13.00-17.00 часъёсы - Шор площадьын брейк-данс эктӥсьёс вожвылъяськонзы.17.00-22.00 - Шор площадьын «Гужемлэн буёлъёсыз» фестиваль: визь сынан шудонъёс, концертъёс, киуж вузан, дискотека но мукет ужрадъёс. 16+Мария Векшина  